ንመስል ህዝቢ ኢሮብ ዝቃለስ ሓድሽ ውድብ ዓሲምባ፡ እቲ መረጻ ክካየድ ኣለዎ ኢሉ ከምዝኣመን እዩ እቲ ኣቦ መንበር ዝዛረብ። እቲ ኮሚሽን ምጥያሹ ደጊፉ፡ እንተኾነ ሕግን ደንብን እቲ መረጻ እቲ ኮሚሽን እዩ ከውጸኦ ነይርዎ ዝብል ርእይቶ ኣለዎ። "ተብተብ እዩ ዝመስል። ተብተብ ኢልካ ዝግበር ከኣ ናይ ባዕሉ ክፍተታት ዘስዕብ እዩ" ኢሉ። እኹል ግዜ ከይተውሃቦ፣ ናይ ሚድያ ጎስጓስ ከይተኻየደ ዝግበር መረጻ፡ ኣብ ፍትሓውነትን ተኣማኒነትን ዘስዕቦ ኣበር ከይህሉ'ውን ይሰግእ። ካብ ገለ ኣመራርሓ ህወሓት፡ ንውድብ ዓሲምባ 'ምስ ውድብ ብልጽግና ሓቢሩ ይሰርሕ እዩ' ዝብል ሕሜታ ከምዘሎ ዝዛረብ ኣይተ ዶሪ፡ "ምስ ዝኾኑ ውድባት ጽቡቕ ርክብ እዩ ዘለና "ኢሉ። "ማእኸልና ህዝቢ እዩ። ንህዝብና ዝጠቅም ንድግፍ፤ ንህዝቢ ዝጉድእ ድማ ንቃዋም' ኢሉ። ቀዳማይ ሚኒስተር ኣብዪ ኣሕመድ ፡ 'ኣብ ትግራይ መረጻ እንተካይድኩም ስጉምቲ ክወስድ እየ' ምባሉ ስዒቡ ድማ፤ ውድቡ ተቓውሞ ከምዘስመዐ ይገልጽ። "ንሕና ኢና ቀዲምና ዝተቓወምናዮ። 'ስጉምቲ ክንወስድ ኢና' ምባል ትኽክል ኣይኮነን፤ 'ስጉምቲ እንተወሲድኩም ግን፡ ንሕና'ውን ምስ ህዝብና ኾይንና ክንወግአኩም ኢና" ዝብል መግለጺ ከምዘውጽኡ ይዛረብ። "ስለዚ ንህዝቢ ትግራይ ዝጎድእ እንተሃልዩ ቀዲምና ኢና ንቃወም። ኣብ ውሽጥና ዘሎ ጸገም ግን ሓሊኹ ከየውድቐና -ንሱ ንቐደም ንፍታሕ"። ኣብቲ ክልል ግን፡ ናይ ፍትሕን ዲሞክራስያዊ ሃዋህውን ጸገም ከም ዘሎን ክስተኻኸል ከምዝለዎን'ውን ተዛሪቡ። ደብረጽዮን ገብረሚካኤል 'ትግራይ ጥንቃቐ ገይራ ናይ ርእሳ መረጻ ክተካይድ ትኽእል እያ' ኢሉ ኮሚሽነር ሙሉወርቅ፡ "ነቲ መረጻ ንምፍጻም ዘጋጥመና ሕልኽልኽ ክህሉ እዩ ኣይንብልን" ካልኦት ውድባትከ?
